

Frederikssund afdeling

**En Naturhandleplan med borgernes opbakning**

Byrådet skal roses for at have taget initiativ til en Naturhandleplan for en periode på 5 år.

Det er nemlig vigtigt, at få øget fokus på kommunens indsats på naturområdet.

Fokus er dog ikke tilstrækkeligt. For handlinger på naturområdet – som på andre områder – forudsætter, at der er afsat midler i kommunens budget til personale og indsats.

Dertil kommer at naturen i ordets egentlige forstand er levende – og at planlægning på naturområdet derfor også skal være levende. DN Frederikssund vil derfor pege på, at det er vigtigt, at der sker en årlig vurdering – og eventuel ændring – af Naturhandleplanen.

Konkret foreslås:

* Hvert år – i årets 1. kvartal – afholdes et borgermøde, hvor der gives en status for naturens tilstand i kommunen.
* På baggrund af ”Naturens Statusrapport” lægges op til nye tiltag på de områder, hvor naturen har det skidt. F.eks. med udgangspunkt i ”Brandmandens lov” og gerne med geografisk angivelse af nødlidende naturområder.
* For at tydeliggøre borgernes berettigede forventninger, formuleres ”**Årets 10 prioriteringer for naturen”,** gældende for det kommende kalenderår.
* Set med DN-briller kunne ”**Årets 10 prioriteringer for naturen”** f.eks. formuleres under følgende overskrifter:

1. **Sikring af vand i åerne.**   
   ved at fremme at separatkloakering øger tilgangen af vand og ved, at nærliggende vådområder understøtter åernes liv.
2. **Separatkloakering**;  
   så at regnvand og spildevand ikke blandes og så at spildevand bliver renset.
3. **Udarbejdelse af plejeplan.**   
   Toppen af Skuldelev Ås gøres tilgængelig for gående.
4. **Fjern 12 missing links.**

I kommunens arbejdsdokument fra 2016 fremgår, at 12 stier i kommunen ender ”blindt”. Det er kaldt et ”missing link”.  
Det foreslås, at 2 af de 12 missing links årligt fjernes. Starten kunne være den rekreative stiforbindelse mellem Saltsø Skov og Røgerup Old og Græse Mølle til Hørup Ruder.

1. **Etablering af bynatur.**   
   Nye æbletræer til erstatning for de faldne æbletræer i æbleplantagen nær Heimdalsvej.
2. **Forslag til lokalplaner skal indeholde xx% natur.**   
   Ny natur skal indgå i forslag til lokalplaner og tage hensyn til den eksisterende natur.
3. **Fagfolk fortæller.**   
   Omvisning med fagfolk for naboer og andre interesserede borgere. I forbindelse med igangsættelse af plejeplan for Jenriks Bakke.
4. **Pleje nødvendig for beskyttelse.**  
   Plejen af Tvebjerg ved Sillebro Å styrkes, så bl.a. planten ”Grenet edderkoppeurt” beskyttes.
5. **Beskyttelse af vores grundvand.**Tilførsel af materialer til landskabet kan indeholde potentielle forureninger. Og dermed risiko for grundvandet, vort mulige drikkevand. Initiativer til forebyggelse af forureninger er vigtige – og må udvikles.
6. **Bekæmpe invasive planter.** Registrere Kæmpebjørneklo og Japansk pileurt så at, der kan skabes folkeligt engagement for en bekæmpelse.

* ”**Årets 10 prioriteringer for naturen”** fastlægges så betids, at prioriteringerne kan indgå i byrådets stillingtagen til kommunens budget for det efterfølgende år.
* I hele den skitserede proces er det af afgørende betydning, at borgere, organisationer og de politiske partier inddrages.
* DN Frederikssund indgår gerne i processen og opfordrer andre med interesse for naturen til også at lægge energi i den folkelige proces.